Bayoarios

Os bayoarios estioron un pueblo chermanico altomedieval d'Europa Central responsables d'a chermanización de l'aria nortoriental, a on viven os actuals bavaros, austriacos y tiroleses, que en part son os suyos descendients.

 Etnonimo 

O etnonimo d'este pueblo chermanico puet remontar-se a l'orichen cheografico en tierras d'os boyos celticos, en l'actual Bohemia.

Son mencionatos en a traducción herediana de "Historia Langobardorum" de Pavlo Diacono:

Tamién figuran en a "Cronica de los Conquiridors" de Chuan Ferrández d'Heredia, o capítol CXC se titula Como Karles Martel guerreo los Baioarios et los Huncnos et subiugo los Francos y o capítol CXCV Como Karles subiugo a los Longobardos, los Saxones, los Bretones, los Bajoarios et otras muchas nationes.

 Historia 
Son conoixitos dende l'anyo 551. D'orichens poco claros, yera l'agrupación d'unas cuantas tribus que travesoron o limes danubián y s'establioron en l'actual Bavera, dende a on s'estendilloron enta o sud a traviés d'os Alpes. Se beneficioron d'un vueito de población y poder romano producto d'as invasions d'atros pueblos.Lucien Musset Las invasiones: las oleadas germánicas, Volumen 20. Editorial Labor, 1967  En tot o sieglo VI permaneixioron baixo protectorau merovinchio.

Os bayoarios convirioron restos d'a población romana. En Bavera y l'Alta Austria os documentos carolinchios parlan d'os romani, y a toponimia confirma a existencia d'isloz de población romana (que os chermans denominaban walchen), yeran poblacion rurals ixemenatas por a meseta, sobretot en a val d'o Inn y a lo norte y ueste de Salzburgo. Estos enclaus de población romana heban perdito tota coderencia y os romanos heban perdito tota a eminencia social, de fueras d'o enclau d'Ausburgo, on bi heba un bispato, y de dos refuchios en os Alpes, o Walchengau de l'alto Isar y o Vintschgau de l'alto Adichio. Dica o sieglo IX en Bavera se charró o romanz autoctono, talment d'a branca retorromanica.

Os bayoarios contribuyoron a la colonización chermanica enta o sud-este p'aturar os pueblos invasors d'as estepas que periodicament s'establiban en Panonia. Se creyó una marca oriental que se convertió en Austria. A colonización bayoaria contribuyó a crebar a continuidat territorial d'os eslaus.

 Referencias 

Categoría:Pueblos chermanicos
Categoría:Pueblos medievals d'Europa